CELEX: 31996D0482
Language: ro
Date: 1996-07-12 00:00:00
Title: Decizia Comisiei din 12 iulie 1996 de stabilire a condițiilor de sănătate animală și a certificării veterinare cerute la importul de păsări și ouă destinate incubației, cu excepția ratitelor și a ouălor lor, provenind din țările terțe, precum și măsurile de protecție a sănătății animale care trebuie aplicate după un astfel de import (Text cu relevanță pentru SEE)

03/Volumul 19
            
            
               RO
            
            
               Jurnalul Ofícial al Uniunii Europene
            
            
               145
            
         31996D0482
   
               L 196/13
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 12 iulie 1996
   de stabilire a condițiilor de sănătate animală și a certificării veterinare cerute la importul de păsări și ouă destinate incubației, cu excepția ratitelor și a ouălor lor, provenind din țările terțe, precum și măsurile de protecție a sănătății animale care trebuie aplicate după un astfel de import
   (Text cu relevanță pentru SEE)
   (96/482/CE)
   COMISIA COMUNITĂȚIILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 90/539/CEE a Consiliului din 15 octombrie 1990 privind condițiile de sănătate animală care reglementează schimburile intracomunitare și importurile de păsări de curte și de ouă pentru incubație provenind din țări terțe (1), astfel cum a fost modificată ultima dată prin Actul de aderare a Republicii Austria, Republicii Finlanda și Regatului Suediei, în special articolul 23 alineatul (1), articolul 24 și articolul 26 alineatul (2),
   având în vedere Directiva 91/496/CEE a Consiliului din 15 iulie 1991 de stabilire a principiilor care reglementează organizarea controalelor veterinare ale animalelor care sunt introduse în Comunitate din țări terțe și de modificare a Directivelor 89/662/CEE, 90/425/CEE și 90/675/CEE (2), astfel cum a fost modificată ultima dată prin Actul de aderare a Republicii Austria, Republicii Finlanda și Regatului Suediei, în special articolul 10,
   întrucât Decizia 95/233/CE a Comisiei (3) a stabilit o listă cu țările terțe din care este autorizat în special importul de păsări vii și ouă de incubație,
   întrucât țările sau regiunile figurând în această listă au dat garanții suficiente pentru a fi considerate necontaminate de gripă aviară și de boala de Newcastle în conformitate cu Decizia 93/342/CEE a Comisiei (4), astfel cum a fost modificată prin Decizia 94/438/CE (5);
   întrucât trebuie stabilite condițiile de sănătate generale și particulare și modelele certificatelor veterinare cerute la importul păsărilor vii și al ouălor de incubație provenite din țările terțe;
   întrucât, în plus, trebuie stabilite procedurile în materie de prelevări și de teste; întrucât toate aceste cerințe trebuie să fie cel puțin echivalente cu cele stabilite de Directiva 90/539/CEE și de deciziile sale de punere în aplicare pentru schimburile intracomunitare;
   întrucât, prin Decizia 96/483/CE a Comisiei (6), a fost stabilită o listă a țărilor terțe autorizate să utilizeze certificatele prevăzute în prezenta decizie;
   întrucât, în plus, normele și, în consecință, certificatele pot fi diferite pentru loturi mici de păsări; întrucât normele și certificatele proprii acestor loturi mici trebuie să facă obiectul unei decizii specifice;
   întrucât trebuie, în consecință, să se țină cont de situația sanitară generală a țărilor terțe; întrucât importurile provenind din anumite țări terțe figurând pe lista menționată mai sus nu sunt autorizate decât pentru anumite categorii de păsări vii și de ouă de incubație;
   întrucât, în ceea ce privește importurile de ratite și de ouă de incubație provenind de la ratite, ținând seama de diferențele biologice dintre aceste păsări și celelalte specii de păsări, este necesar să se amâne stabilirea normelor sanitare și a certificatului veterinar până când comitetul veterinar științific emite un aviz asupra riscurilor inerente acestui tip de importuri;
   întrucât, date fiind categoria produselor respective și necesitatea de a evita orice deteriorare a situației sanitare pe teritoriul Comunității, este necesară stabilirea unei perioade de izolare și de observație urmată de un examen clinic;
   întrucât Comisia poate reexamina prezenta decizie în orice moment, în funcție de schimbările survenite în statutul sanitar al țărilor respective; întrucât măsurile prevăzute de prezenta decizie sunt în conformitate cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   (1)   Dispozițiile prezentei decizii sunt aplicabile importurilor de păsări și de ouă de incubație definite la articolul 2 punctele 1 și 2 din Directiva 90/539/CEE, cu excepția ratitelor și a ouălor de incubație provenite de la ratite.
   (2)   Dispozițiile prezentei decizii nu se aplică importurilor care constau în transporturi unitare conținând mai puțin de douăzeci de păsări sau ouă de incubație.
   (3)   În cadrul prezentei decizii, dacă este cazul, se aplică definițiile prevăzute la articolul 1 din Decizia 93/342/CEE.
   Articolul 2
   (1)   Statele membre autorizează importul:
   
               (a)
            
            
               păsărilor pentru reproducție sau de producție în conformitate cu cerințele impuse în modelul A al certificatului de sănătate figurând la anexa I, provenind din țările terțe sau din regiuni ale țărilor terțe enumerate în coloana A din anexa Deciziei 96/483/CE;
            
         
               (b)
            
            
               ouălor de incubație în conformitate cu cerințele impuse în modelul B al certificatului de sănătate figurând la anexa I, provenind din țările terțe sau din regiuni ale țărilor terțe enumerate în coloana B din anexa Deciziei 96/483/CE;
            
         
               (c)
            
            
               puilor de o zi conformi cu cerințele impuse în modelul C al certificatului de sănătate figurând la anexa I, provenind din țările terțe sau din regiuni ale țărilor terțe enumerate în coloana C din anexa Deciziei 96/483/CE;
            
         
               (d)
            
            
               păsărilor de tăiere și a păsărilor destinate aprovizionării cu vânat pentru repopulare conforme cu cerințele impuse în modelul D al certificatului de sănătate figurând la anexa I, provenind din țările terțe sau din regiuni ale țărilor terțe enumerate în coloana D din anexa Deciziei 96/483/CE;
            
         cu condiția ca acestea/aceștia să fie însoțite/însoțiți de certificatul completat și semnat corespunzător.
   (2)   Păsările pentru reproducție sau de producție, ouăle de incubație și puii de o zi trebuie să provină din unități aprobate de autoritatea competentă a țării terțe respective în conformitate cu criterii cel puțin echivalente cu cele stabilite în anexa II a Directivei 90/539/CEE și numai în măsura în care aprobarea acestor unități nu a fost suspendată sau retrasă.
   Articolul 3
   (1)   După importare, păsările pentru reproducție sau de producție sau puii de o zi trebuie să fie păstrați în exploatația/exploatațiile de destinație timp de cel puțin 6 săptămâni de la data sosirii lor sau până în ziua sacrificării lor, dacă sunt tăiați înaintea acestui termen de șase săptămâni.
   După importarea ouălor de incubație, păsările provenite din aceste ouă trebuie să fie păstrate timp de cel puțin trei săptămâni de la data ecloziunii în exploatațiile în care au fost expediate după eclozare.
   (2)   În timpul perioadelor prevăzute la alineatul (1) și în timpul incubației artificiale, păsările sau ouăle importate și păsările provenite din aceste ouă trebuie să fie izolate de păsările sau de ouăle care nu au fost importate. Ca urmare, păsările trebuie să fie plasate în baterii din care prezența altor efective să fie exclusă, iar ouăle trebuie puse la incubat în incubatoare sau eclozionatoare separate.
   Prin derogare de la primul paragraf, statele membre pot să permită ca păsările sau ouăle importate să fie amestecate cu păsările sau ouăle deja prezente în baterie sau în incubator/eclozoar. În această situație, termenii menționați la alineatul (1) se calculează de la introducerea fie a ultimei păsări, fie a ultimului ou importat.
   Păsările trebuie să fie supuse unui examen clinic efectuat de un medic veterinar autorizat și se impune să fie supuse unei prelevări de eșantioane pentru evaluarea stării lor de sănătate, cel puțin la sfârșitul perioadelor prevăzute la alineatul (1).
   Perioadele de izolare prevăzute la alineatul (1) trebuie să fie prelungite dacă persistă vreo suspiciune de gripă aviară sau de boală de Newcastle.
   Articolul 4
   În cazul în care păsările, ouăle de incubație și puii de o zi și/sau efectivele lor de origine trebuie să fie supuse unor teste conform normelor din certificatele ale căror modele figurează în anexa I, prelevările destinate testelor și testele în sine trebuie efectuate în conformitate cu protocoalele stabilite în anexa II.
   Articolul 5
   Prezenta decizie intră în vigoare la 1 octombrie 1996.
   Articolul 6
   Prezenta decizie se adresează statelor membre.
   
      Adoptată la Bruxelles, 12 iulie 1996.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 303, 31.10.1990, p. 6.
   
      (2)  JO L 268, 24.9.1991, p. 56.
   
      (3)  JO L 156, 7.7.1995, p. 76.
   
      (4)  JO L 137, 8.6.1993, p. 24.
   
      (5)  JO L 181, 15.7.1994, p. 35.
   
      (6)  JO L 196, 7.8.1996, p. 28.
   ANEXA I
   MODEL A
   
      
   
      
   
      
   MODEL B
   
      
   
      
   
      
   MODEL C
   
      
   
      
   
      
   MODEL D
   
      
   
      
   
      
   ANEXA II
   Protocoalele de standardizare a materialelor și metodelor folosite la testele veterinare legate de importul de păsări și de ouă de incubație provenite din țările terțe
   1.   Boala de Newcastle
   Metodele de prelevare și de analiză trebuie să fie conforme cu cele descrise în anexa din Decizia 92/340/CEE a Comisiei privind realizarea testelor de detectare a bolii de Newcastle la păsări înaintea expedierii, ca punere în aplicare a articolul 12 din Directiva 90/539/CEE a Consiliului.
   2.   Salmonella pullorum
   
               —
            
            
               Metodele de prelevare trebuie să fie conforme cu metodele descrise în anexa II capitolul III din Directiva 90/539/CEE.
            
         
               —
            
            
               Metodele de analiză trebuie să fie conforme cu metodele descrise în manualul de norme referitoare la testele de depistare și la vaccinuri, editat de către OIE la Paris (B 67).
            
         3.   Salmonella gallinarum
   
               —
            
            
               Metodele de prelevare trebuie să fie conforme cu cele descrise în anexa II capitolul III din Directiva 90/539/CEE.
            
         
               —
            
            
               Metodele de analiză trebuie să fie în conformitate cu cele descrise în manualul de norme referitoare la testele de depistare și la vaccinuri, editat de către OIE la Paris (B 62).
            
         4.   Salmonella arizonae
   Examen serologic: prelevări de eșantioane de la șaizeci de păsări, de la începutul ouatului; teste care se efectuează conform metodelor descrise în manualul de norme referitoare la teste de depistare și la vaccinuri, editat de către OIE la Paris (B 31, B 47).
   5.   Mycoplasma gallisepticum
   
               —
            
            
               Metodele de prelevare trebuie să fie conforme cu cele descrise în anexa II capitolul III din Directiva 90/539/CEE.
            
         
               —
            
            
               Metodele de analiză trebuie să fie conforme cu cele descrise în manualul de norme referitoare la testele de depistare și la vaccinuri, editat de către OIE la Paris (B 65).
            
         6.   Mycoplasma meleagridis
   Metodele de prelevare trebuie să fie în conformitate cu cele descrise în anexa II capitolul III din Directiva 90/539/CEE.